Diari Oficial de la Generalitat Valenciana


Sumari del DOGV 9703, del 13-10-2023 (2023/10057)

RESOLUCIÓ de 20 de setembre de 2023, de la Conselleria d'Educació, Universitats i Ocupació, per la qual es modifica la Resolució de 23 de juny de 2023, de la Conselleria d'Innovació, Universitats, Ciència i Societat Digital, per la qual es concedeixen i es deneguen beques per a la realització d'estudis universitaris -exempció de taxes- durant el curs acadèmic 2022-2023 en les universitats de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9703

Data del DOGV
:   13-10-2023

Secció del DOGV
:   IV. ADMINISTRACIÓ DE JUSTÍCIA

Número del document
:   2023/10484


Data del document
:   20-09-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública

RESOLUCIÓ de 20 de setembre de 2023, de la Conselleria d'Educació, Universitats i Ocupació, per la qual es modifica la Resolució de 23 de juny de 2023, de la Conselleria d'Innovació, Universitats, Ciència i Societat Digital, per la qual es concedeixen i es deneguen beques per a la realització d'estudis universitaris -exempció de taxes- durant el curs acadèmic 2022-2023 en les universitats de la Comunitat Valenciana. [2023/10045]  
  
Per Ordre 21/2016, de 10 de juny, de la Conselleria d'Educació, Investigació, Cultura i Esport, es van establir les bases reguladores per a la concessió de les beques per a la realització d'estudis universitaris a les universitats de la Comunitat Valenciana.  
Mitjançant la Resolució de 27 de desembre de 2022, de la Conselleria d'Innovació, Universitats, Ciència i Societat Digital, es van convocar les beques per a la realització d'estudis universitaris -exempció de taxes- durant el curs acadèmic 2022-2023 a les universitats que integren el Sistema Universitari Valencià.  
En data 23 de juny de 2023 es va dictar una resolució per la qual es concedeixen i deneguen beques per a la realització d'estudis universitaris -exempció de taxes- durant el curs acadèmic 2022-2023 a les universitats de la Comunitat Valenciana, amb càrrec a l'aplicació pressupostària 19.18.59.086.77.7, línia de subvenció S1313000 «Beques alumnat ensenyaments universitaris i estudis superiors» del pressupost de la Generalitat per a 2023 (DOGV 9628, 29.06.2023).  
En l'esmentada Resolució de 23 de juny de 2023 s'han observat alteracions en els imports concedits en la beca d'exempció de taxes a dues alumnes arran d'un informe amb data 26 de juliol de 2023 i rebut en data 27 de juliol per part de la Universitat de València en el qual es posa de manifest la informació següent:  
1) Mum Bechiro, Elvira: en la Resolució de la Conselleria d'Innovació, Universitats, Ciència i Societat Digital de la GVA se li ha concedit la beca d'exempció de taxes amb DNI núm. 66077110D.  
En el Ministeri d'Educació i Formació Professional aquesta alumna ha sigut beneficiària de la beca amb NIE núm. C7998979X. Aquesta beca inclou l'exempció de les taxes de matrícula.  
2) Bombarek Bouyahiaoui, Oumayma: en la resolució de la Conselleria d'Innovació, Universitats, Ciència i Societat Digital de la GVA se li han concedit 1.040.00 euros en concepte d'import de primera matrícula (60 crèdits) i 207,30 euros en concepte de segona matrícula (6 crèdits). En l'esmentada concessió aquesta alumna ha sigut becada amb DNI núm. 24112290N.  
En el Ministeri d'Educació i Formació Professional, aquesta alumna ha sigut beneficiària de la beca amb NIE núm. U6266881N. Aquesta beca inclou l'exempció de taxes de primera matrícula.  
Conformement a l'article 34.1 de l'Ordre 21/2016, de 10 de juny, de la Conselleria d'Educació, Investigació, Cultura i Esport, per la qual es van establir les bases reguladores per a la concessió de les beques per a la realització d'estudis universitaris a les universitats de la Comunitat Valenciana, el gaudi de les esmentades beques és incompatible amb la percepció de qualsevol altra subvenció, ajuda, ingrés o recurs per a la mateixa finalitat, procedent de qualsevol administració o ens públic o privat, nacionals, de la Unió Europea o d'organismes internacionals.  
  
De conformitat amb el que disposa l'article 19.4 de la Llei 38/2003, de 17 de novembre, general de subvencions, tota alteració de les condicions tingudes en compte per a la concessió de la subvenció podrà donar lloc a la modificació de la resolució de concessió, en els termes establits en la normativa reguladora de la subvenció, resolc:  
  
  
Primer  
Modificar la Resolució de 23 de juny de 2023, de la Conselleria d'Innovació, Universitats, Ciència i Societat Digital, per la qual es concedeixen i deneguen les beques per a la realització d'estudis universitaris -exempció de taxes- durant el curs acadèmic 2022-2023 a les universitats de la Comunitat Valenciana, i es deneguen i minoren a les persones que figuren a continuació pels motius i imports següents:  
  
Segon  
Minorar l'import concedit a la Universitat de València, per Resolució de 23 de juny de 2023, en concepte de beques per a la realització d'estudis universitaris -exempció de taxes- durant el curs acadèmic 2022-2023 a les universitats de la Comunitat Valenciana, en 1.750,80 euros, després d'aquesta minoració li correspon un import d'1.302.086,00 euros.  
  
Tercer  
Iniciar el procediment de reintegrament de l'import de 1.750,80 euros de la subvenció concedida per Resolució de 23 de juny de 2023, a la Universitat de València en concepte de beques per a la realització d'estudis universitaris -exempció de taxes- durant el curs acadèmic 2022-2023 a les universitats de la Comunitat Valenciana.  
  
Quart  
Ordenar la publicació d'aquesta resolució en el Diari Oficial de la Generalitat Valenciana, sense perjudici de ser notificada a les persones interessades.  
  
Cinqué  
Aquesta resolució produirà efectes des del moment de la seua signatura.  
  
Contra aquesta resolució, que posa fi a la via administrativa, es podrà interposar amb caràcter potestatiu un recurs de reposició davant el conseller de Conselleria d'Educació, Universitats i Ocupació en el termini d'un mes comptat a partir de l'endemà de ser publicada en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de ser publicada en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 20 de setembre de 2023.- El director general d'Universitats (p. d. Ordre 21/2016): José Antonio Pérez Juan.